บาทเปิด  30.50 บาทต่อดอลลาร์ แนวโน้มอ่อนค่า
เงินบาทเปิดตลาด 30.50 บาทต่อดอลลาร์ แนวโน้มอ่อนค่า กังวลการแพร่ระบาดของไวรัสโคโรนาสายพันธุ์ใหม่กระทบท่องเที่ยว
24 ม.ค. 2563

เงินบาทเปิดตลาด 30.50 บาทต่อดอลลาร์ แนวโน้มอ่อนค่า กังวลการแพร่ระบาดของไวรัสโคโรนาสายพันธุ์ใหม่กระทบท่องเที่ยว
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.50 บาท/ดอลลาร์ จากเย็นวานนี้ที่ปิดตลาดอยู่ที่ระดับ 30.50/51 บาท/ดอลลาร์
"เงินบาทยังทรงตัว แต่ช่วงนี้มีโอกาสอ่อนค่า ต้องรอดูผลกระทบทางเศรษฐกิจจากประเด็นสถานการณ์การแพร่ระบาดของเชื้อไวรัสเพราะอาจจะกระทบการท่องเที่ยวเนื่องจากเป็นช่วงเทศกาลตรุษจีนซึ่งปกตินักท่องเที่ยวชาวจีนจะเดินทางเข้ามาประเทศไทยจำนวนมาก"นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 30.45 - 30.55 บาท/ดอลลาร์